Ḥura / Tazrigt tis 03 n Tfaska N ubernus Lewnis At-Mengellat d Lhadi Weld Eli d inebgawen n lḥerma
Qaren at-zik » abernus Ylayet lqima-s » , annect-a d tidet yerna s ttbut, imi abernus yeṣṣar yal madan, argaz tameṭṭut, isbur tirugza i urgaz u yerna-as-d lhiba, yecberber i teslit u yerra i tmeṭṭut lḥerma, Yef annect-a is-qarren lejdud-nnaY » Talaba n sser ».
Tiddukla tadelsant Yakoubi Ferhat n taddert n Ḥura taYiwant n Wizgan ggan irebbi i ubernus, imi ddurt-agi yezrin sudsen-d tazrigt tis 03 n tmeYra n ubernus s usentel « Talaba n Lejdud », ayagi yella-d s tallelt n tesqamut n taddert d imezdaY-is, taYiwant n Wizgan, Asqamu aYerfan n ugarzu n Tizi-Wezzu d tamahla n yedles.
Leqdic d win yeddan Yef teYzi n 03 n wussan, si 24 almi d 26 Yuct 2016, ayagi yella-d s leḥdur n deqs n yidisan.
Maca tazrigt n useggas temgarad Yef tid yezrin, anda i llan 02 n yinebgawen n lḥerma wigi d acennay n teqbaylit Lewnis At-Mengellat id-yussan ass amenzu n beddu n tfaska, i iferḥen aṭas s tejmilt is-yuYalen, yerra-d i tnubga n tiddukla tadelsant Yakoubi Ferhat seg ul imi yenna-d » Abernus d azamul n teqbaylit, d abernus n trugza d lḥerma , d talaba n sser, yewwi-d lḥal anḥareb fell-as i usnerni n yedles-nnaY« .
Inebgi wis 02 d mass Lhadi Weld Eli aneYlaf n yelmeẓyen d wadal n tmurt n Lezzayer, id-yerzan ass n tagara n tfaska n ubernus, anda i yerra tajmilt meqren i tdukla tadelsant Yakoubi ferhat, tasqamut n taddert n Ḥura akked imezda-is id-iheggan leqdic-agi, syen yessarem d akken ad-yilli useḥbiber n wansayen-agi iY-d-ğğan lejdud i usnerni n yedles d tgemi n temanḍt n leqbayel d Lezzayer sumata »
Ahil n leqdic d win wessieen anda i llant temzikniyin yemgaraden n ubernus d wamek id-yettili uẓeṭṭa-s, tiqendyar n leqbayel, tallaxt, iẓeḍwan, allalen iqburen, tamedyazt d cnawi, isaragen Yef azal yesea ubernus d umecwar id-yelḥa si zman aqbur ar ass-a. nnig n 60 n yemzikniyen id-yussan si lwilayat yemgaraden n tmurt ḥedren tamesbanit-agi.
Tamesbanit-agi tadelsantd tin yemdlen tiwura-s tameddit n wass n ljemea 26 Yuct s tikci n warazen d igardasen n usebYes. Iswi n tfaska-agi n ubernus, d tiririt n wazal i ubernus n sser d lḥerma, imi d azamul u d tigemi n leqbayel, u dtagnit yelhan i usebYes i uselmed n uẓeṭṭa n ubernus akken ad-yeqqim d talaba n sser i lebda.
Islam Bessaci
kab_Latn kab_Latn kab_Latn kab_Latn kab_Latn kab_Latn kab_Latn kab_Latn deu_Latn